Publication: Magyar Közlöny
Issue: MK-2001-25 (Year: 2001, Number: 25)
Era: 1990-2004
Section: 38. számú melléklet a 15/2001. (III. 3.) FVM rendelethez
Paragraph Index: 2034

38. számú melléklet a 15/2001. (III. 3.) FVM rendelethez A természetes méz higiéniai idegen anyagot, valamint a minőséget meghatározó laboratóriumi vizsgálatok költségeinek támogatása A támogatást a természetes méz higiéniai és minőségét meghatározó laboratóriumi vizsgálatok költségei után lehet igénybe venni. A támogatás igénylésére jogosult az a természetes mézet előállító (BTO 012521 0000) vagy forgalmazó természetes és jogi személy, valamint jogi személyiség nélküli gazdasági társaság, aki/amely a vizsgálatokat megrendeli és a költségeit kifizeti. A támogatás mértéke: A) A természetes méz minőségvizsgálata után: A laboratóriumi vizsgálati költség összege fizethető ki költségtérítés címén, de legfeljebb 2000 Ft vizsgálatonként. A támogatható mennyiség legfeljebb 10 ezer vizsgálat. B) A természetes méz idegenanyag-tartalmának vizsgálata után: A laboratóriumi vizsgálati költség összege fizethető ki költségtérítés címén, de legfeljebb 9000 Ft vizsgálatonként. A támogatható mennyiség legfeljebb 2 ezer vizsgálat. A támogatás igényléséhez — a rendeletben foglaltakon túl — mellékelni kell:

Source: https://magyarkozlony.hu/hivatalos-lapok/f12a15c26e7905a210c0a766fa1c1f80f5b1ca01/dokumentumok/5cbb7dc582d58c0475bfce93d65ab4143190577e/letoltes